Kod muškaraca sa sjedilačkim načinom života, zaraza *Helicobacterom pylori* povezana je s većom frekvencijom srca, simpatičkom aktivnošću i otpornošću na inzulin, ali ne i s upalom i oksidativnim stresom

**Cilj** Usporediti antropometrijske parametre, tjelesni sastav, hormonalne i upalne profile, indekse oksidativnog stresa i varijabilnost frekvencije srca kod zdravih muškaraca sa sjedilačkim načinom života pozitivnih i negativnih na *Heliobacter pylori* (*H.pylori*).

**Postupci** Od30 zdravih muškaraca (u dobi između 20 i 40 godina) uključenih u ovo presječno istraživanje, 18 ih je bilo negativno na *H.pylori* dok ih 12 bilo pozitivno (test antigena u stolici). Ispitanici su podvrgnuti rutinskom zdravstvenom pregledu i utvrđen je njihov tjelesni sastav. Odredili smo sljedeće parametre u krvi: glukozu u punoj krvi natašte, glikozilirani hemoglobin, inzulin, C-peptid, kortizol, aldosteron, testosteron, hormon koji stimulira štitnjaču, C-reaktivni protein, interleukine 6 i 10, tumorski nekrotizirajući čimbenik-α i 1,4-dihidroksinonan merkapturnu kiselinu u urinu. Frekvencija srca određena je elektrokardiografijom ležeći i ortostatskim testom.

**Rezultati** Zaraza *H.pylori* nije bila značajno povezana s promjenom antropometrijskih parametara, tjelesnog sastava, krvnog tlaka, glukoze natašte ili razine glikoziliranog hemoglobina. Nisu pronađene niti značajne razlike u upalnim biljezima kao ni u 1,4-dihidroksinonan merkapturnoj kiselini.Međutim,ispitanici pozitivni na *H.pylori* imali su značajno višu frekvenciju srca (*P*=0,009), simpatičko-parasimpatički odnos na orostatskom testu (*P*=0,029), razinu inzulina natašte (*P*=0,037) i HOMA (prema engl. *homeostasis model assessment*)-indeks (*P*=0,047).

**Zaključak** Zaraza *H.pylori* u zdravih muškaraca sa sjedilačkim načinom života povezana je sa značajno višom frekvencijom srca, simpatičkom aktivacijom i povišenom otpornošću na inzulin, dok su upalni biljezi i biljezi oksidativnog stresa ostali nepromijenjeni.